রাজ্যে ফের চাকরির সুযোগ! নোটিফিকেশন জারি SSC-র

ওয়েব ডেস্ক : রাজ্যে ফের চাকরির সুযোগ (Job Opportunities)। এবার নন-টিচিং পদে কর্মী নিয়োগ করতে চলেছে এসএসসি (SSC)। এ নিয়ে একটি বিজ্ঞপ্তি প্রকাশ করা হয়েছে এসএসসির তরফে। বিজ্ঞপ্তিতে জানানো হয়েছে, ৮৪৭৭টি পদে কর্মী নিয়োগ করা হবে। গত ১৬ আগস্ট এ নিয়ে বিজ্ঞপ্তি (Notification) জারি করা হয়েছে। আর অ্যাপলিকেশন জমা দেওয়ার সময় শুরু হয়ে গিয়েছে গত ১৬ সেপ্টেম্বর থেকে। আপনি কি আবেদন করেছেন? না করলে করে নিন এখুনি।

মূলত, পশ্চিমবঙ্গ স্কুল সার্ভিস কমিশন (WBSSC) রাজ্য জুড়ে মাধ্যমিক ও উচ্চমাধ্যমিক বিদ্যালয়ের জন্য ৮,৪৭৭টি নন-টিচিং পদের (Non-teaching positions) নিয়োগের বিজ্ঞপ্তি প্রকাশ করেছে। এই নিয়োগের আওতায় গ্রুপ সি (Group C) পদে ২,৯৮৯ জন ক্লার্ক এবং গ্রুপ ডি (group D) পদে ৫,৪৮৮ জন পিওন, ল্যাবরেটরি অ্যাটেন্ডেন্ট সহ অন্যান্য পদের কর্মী নিয়োগ করা হবে।

আরও খবর : গ্রেফতার অবৈধ বাজি বিক্রেতা, মুখ্যমন্ত্রীর নির্দেশে তৎপর রাজ্য পুলিশ

গ্রুপ সি ও গ্রুপ ডি পদে আবেদনের জন্য কী যোগ্যতা লাগবে?

বিজ্ঞপ্তিতে জানানো হয়েছে, এই পদে আবেদনের জন্য আবেদনকারীদের বয়স হতে হবে ১৮ থেকে ৪০ বছরের মধ্যে। যে সব ছাত্র-ছাত্রীরা মাধ্যমিক অথবা উচ্চমাধ্যমিকে উতীর্ণ হয়েছে, তাঁরাও এই চাকরির জন্য আবেদন করতে পারবেন।

এই পদগুলির জন্য আবেদন শুধুমাত্র অনলাইনে গ্রহণ করা হবে। আবেদন প্রক্রিয়া শুরু হয়েছে গত ১৬ সেপ্টেম্বর ২০২৫ থেকে। যা চলবে ৩১ অক্টোবর ২০২৫ পর্যন্ত। আগ্রহী প্রার্থীরা WBSSC-এর অফিসিয়াল ওয়েবসাইট westbengalssc.com-এ গিয়ে আবেদন করতে পারবেন। প্রসঙ্গত, এই নিয়োগ প্রক্রিয়া সম্পূর্ণভাবে রাজ্যের সরকারি ও সরকার-সহায়তা প্রাপ্ত বিদ্যালয়গুলিতে নন-টিচিং কর্মী নিয়োগের জন্য। ফলে আপনিও এতে আবেদন করে চাকরির পেতে পারেন।

দেখুন অন্য খবর :

The post রাজ্যে ফের চাকরির সুযোগ! নোটিফিকেশন জারি SSC-র first appeared on KolkataTV.

The post রাজ্যে ফের চাকরির সুযোগ! নোটিফিকেশন জারি SSC-র appeared first on KolkataTV.